
Premier Evelyn Wever-Croes: 


TA SIGUI NA MESA CU HULANDA Y MES 
MOMENTO NOS MES TA CUMINSA 
CU REFORMA 








Siman pasa Premier Evelyn Wever-Croes a duna un update di 
e negosacionnan cu Hulanda, cu ta bayendo dificil. Hulanda ta 
cambia condicion cada rato, y no ta haya necesario pa discuti 
esakinan cu Aruba. "Pero, manera semper nos a haci, nos no 
a bay yora, of bay den welga di hamber. Mesora nos a lora 
manga y nos a bay busca financiamento, y awe mi por informa 
bo cu nos a haya institutonan interesa si Hulanda no kier 
presta nos! Cu e financiamento aki, nos ta cubri nos debenan 
di e lunanan september y oktober, pues salarionan di sector 
publico, subsidio di salario di sector priva, FASE, sosten na 
empresanan chikito y mediano. Y mas importante: gastonan 
di cuido di salud, pa por paga AZV, Boticanan, dokternan, y pa 
cubri e gasto creciente di Covid crisis", Premier Wever-Croes 
a duna di conoce. Segun e Premier esaki ta un bon noticia, 
pasobra e ta mustra cu poco poco pero sigur, e confiansa den 
Aruba riba mercado financiero, ta bolbiendo. 


SIGUI NA MESA DI NEGOSACION CU HULANDA 

Aruba ta keda na mesa cu Hulanda pasobra e fiansa na 
0%-interes ta mas favorable cu tin, pero e condicionnan mester 
ta condicionnan cu ta funcciona na Aruba, pasobra sino e 
propio condicionnan lo hinca Aruba den problema serio dentro 
di poco. Den e condicionnan tin un cantidad di deadline cu 
mester wordo cumpli riba termino corto, cu mirando e capacidad 


cu tin na Aruba, y mirando e crisis cu Aruba ta combatiendo pa 
scapa bida di hende, lo no por cumpli cu tur e deadline nan ey. 
“Nos kier reforma na nos pais, nos no tin problema cu 
supervision ni tampoco cu mas control. Pero e mester ta na 
un forma cu nos pais por traha cu ne. Si Hulanda compronde 
e situacion real cu nos ta aden, y si Hulanda ta dispuesto na 
negocia na un forma husto, nos por yega na un bon deal pa 
Aruba. Pero awor, esey no ta e caso, y danki Dios, nos a logra 
un otro alternativa", Premier a duna di conoce. 

Premier a informa Parlamento di Aruba y gremionan comercial, 
sindical, y lidernan politico diahuebs mes, y ta di opinion cu 
asina e incertidumbre y e ansha cu tabata tin den comunidad, 
por pasa y trankilidad por bolbe. Gobierno tin e fondonan pa 
sigui cumpli cu su pagonan, y pa cumpli cu e sosten na sector 
priva. Pues sector publico por ta trankil y sector priva por ta 
trankil. 


REFORMA 

"Mes momento nos si ta cuminsa ehecuta nos plan di reforma, 
e masterplan *Reposicionando rumbo di nos pais", cu a wordo 
traha pa 250 profesional local, pasobra nos no por warda 
mas. Nos a apunta un comision di implementacion y nan lo 
cuminsa mesora cu e 5 aceleradornan, cu ta: eliminacion di 
burocracia y red tape, revision di leynan laboral, reforma di 
nos sistema di impuesto pa uno mas husto, digitalisacion di 
procesonan den gobierno y ampliacion di nos capacidad di 
traha y cambia ley. Una bes nos atende cu e aceleradornan 
aki, e demas reformanan lo bay mucho mas lihe, y nos lo logra 
nos meta mas lihe. Esaki ta e plan traha pa NOS hendenan. 
Y si Hulanda kier yuda nos den esaki, nan ta mas cu bon bini 
pa yuda nos, pero e ta NOS plan y NOS ta ehecute, y sino, 
nos lo busca otro fondonan pa financia reconstruccion di nos 
pais. Pasobra e pais aki ta di nos, y ta nos mester saca e pais 
padilanti. Tur esnan cu kier yuda nos, ta bon bini. Pero esnan 
cu kier kibra nos, mester keda leu. Pasobra nos tin un meta: 
ARUBA MESTER PROGRESA”, Premier Evelyn Wever-Croes 
a finalisa bisando. 

Prome Minister Wever-Croes: 
Awo cu Ley di ‘Ombudsman’, Defensor di Pueblo a pasa den 
Parlamento siman pasa, 


LO CUMINSA E PROCESO PA ANCRA ESAKI 
DEN NOS CONSTITUCION 


Parlamento lo nombra e Defensor di Pueblo 








Prome Minister Evelyn Wever-Croes dialuna mainta durante 
conferencia di prensa semanal di Gobierno di Aruba a enfatisa 
cu Aruba a habri un siman di hubilo cu e dos leynan cu a 
pasa siman pasa den Parlmanto. E ley di Defensor di Pueblo, 
Ombudsman y e Ley di Financiamento Politico. Esaki, segun 
Prome Minister nos por considera un hubilo pasobra Aruba ta e 
prome pais den Reino cu no tawata tin un Defensor di Pueblo. 


E Ombudsman ta Defensor di pueblo, cu lo brinda proteccion 
na pueblo. Caminda cu un ciudadano por acudi ora cu e ta sinti 
su mes perhudica of cu su derechonan no ta keda respeta door 
di Gobierno, instancianan semi-gubernamental y otronan cu lo 
cay bou di e ley aki. Ombudsman of e Defensor di Pueblo ta 
un institucion independiente y imparcial. E Defensor di Pueblo 
mester evalua kehonan encuanto diferente aspecto di e aparato 
gubernamental y semi-gubernamental. E mester defende e 
interes di e ciudadano y supervisa e calidad di e servicionan 
publico den un pais. Cu otro palabra E Defensor di Pueblo lo 
yuda comunidad investigando nan keho y of denuncia. 


Tambe lo bay tin un ‘KinderOmbudsman’ kende lo atende 
especialmente cu temanan di abuso fisico y sexual di mucha, 


derecho di mucha riba ensefiansa, amor, carifio y tur loke ta 
concerni nos muchanan. 


Awor cue ley a pasa, lo atende cu e siguiente pasonan. E prome 
ta pa ancra Defensor di Pueblo den nos Constitucion. E Ley ta 
na Parlamento pa wordo trata proximamente. E siguiente paso 
ta pa cuminsa e proceso pa busca un Defensor di Pueblo cu lo 
bay ta un nombramento haci door di Parlamente y totalmente 
independiente di Gobierno mustrando asina e importancia di e 
nombracion aki. Tambe lo mester cuminsa traha riba e oficina 
di e Defensor di Pueblo cual gasto ta cay bou di e presupuesto 
di Ministerio di Asuntonan General. Tin fondo disponibel y e 
kwartiermaker sefiora Sahaira Kelly ta encarga pa asina pronto 
е oficina di Defensor di Pueblo wordo realisa. 


"Pabien na Parlamento cu e Ley di Ombudsman. Esaki ta 
un ley di iniciativa di tur fraccion den Parlamento pa mustra 
e union cu tin tambe riba e tereno aki. Ya caba desde cu mi 
tawata den Parlamento tur fraccion a uni den e ley aki cua ta 
un sefial di unidad importante y bunita", Prome Minister Evelyn 
Wever-Croes a expresa. 

Prome Minister Wever-Croes: 
Lo bin un paro na e comportacion coruptivo durante 
campañanan electoral: 


LEY DI FINANCIAMENTO DI PARTIDONAN 


POLITICO LO TRECE 


UN ‘LEVEL PLAYING 


FIELD’ Y TRANSPARENCIA DEN POLITICA 
NA ARUBA 














Un otro ley cu a pasa siman pasa den Parlamento cu tin di haber 
cu integridad ta e Ley di Financiamento di Partidonan Politico. 
E ley aki ta hopi hopi importante. Corupcion ta cuminsa un 
caminda. Tin biaha e ta cuminsa prome cu un persona of politico 
ta den gobierno caba, dus durante campafia electoral. Nos por 
a mira eleccionnan anterior cu un partido tabata tin hopi fondo 
na su disposicion, hasta pa haci un campafia gigantesco. Nos 
a mira tambe cu un sponsor di ex prome minister Mike Eman, 
Roberto Rincon, despues di a haci donacion di 50 mil dollar na 
e campafia di sr. Eman, a haya a cambio tereno y cantidad di 
vergunning, sin mester a pasa screening. Esaki ta un ehempel 
clasico di corupcion den financiamento di campafianan 
electoral. Cu e Ley di Financiamento di Partidonan Politico ta 


bin un paro na e comportacion coruptivo aki, Prome Minister 
Evelyn Wever-Croes a duna di conoce. 


Prome Minister a expresa cu mientras donacion y yuda 
un cantidato den su campafia ta posibel, pero na midi y cu 
transparencia, un Partido politico por haya donacion te cu 
3000 florin cu e Partido mes mester registra. Riba 3000 florin 
pa afia, e Partido mester publica esaki. Riba 30 mil florin ta 
prohibi. E mesun tipo di regla ta conta pa cantidato individual 
riba sumanan mas abou. 


E Ley di Financiamento di Partidonan Politico ta drenta na vigor 
na januari proximo y Partidonan politico mester entrega tur afia 
un relato obligatorio na e comision bou di Conseho Electoral 
pa declara unda e ta haya su fondo y of loke el a haci pa yega 
na e fondo. "Esaki ta crea un transparencia hopi importante", 
Prome Minister a enfatisa. 


Candidatonan mester entrega nan relato anual di origen di 
nan fondo electoral entre 14 pa 21 dia prome cu eleccion. Y si 
e haya mas despues di a entrega e relato, e mester entrega 
esaki despues tambe. 


"Esakinan ta e reglanan di e Ley di Financiamento di Partidonan 
Politico cu lo trece un ‘level playing field' y transparencia den 
politica na Aruba. Pasobra den futuro, ora cu Integriteits kamer 
evalua destahonan publico cu ta tuma luga door di Gobierno, 
semper por bay bek riba e Ley di Financiamento di Partidonan 
Politico y wak e registro di tur esnan cu ta haci donacion na 
partidonan politico, compara nan cu e destahonan publico y 
di ey por comproba si tur cos a bay segun regla di integridad. 


Nos speransa ta cu esaki ta bay traha preventivo y pa tur hende 
atene nan mes na e reglanan stipula pa asina transparencia 
y integridad vence tambe den e proceso electoral", Prome 
Minister a enfatisa. 

E asociacion di Dokternan di Cas hunto 
cu Rode Kruis Aruba tin e number 


disponibel pa 
pashentnan di cu nan 


sintoma a . Enumber aki 
no ta pa informacion, pero 


pa 








MINISTER XIOMARA MADURO 


MINISTER di Finansa, Asuntonan Economico y Cultura. 

Censo2020: 
KEN TA WORDO CONTA DURANTE E CENSO? 


Un Censo por wordo compara cu un potret cu ta wordo saca di 
e habitantenan di Aruba. Tur esnan cu na e momento di saca 
e potret ta riba e potret ta wordo conta. Censo ta un conteo 
completo di un momento specifico den tempo di nos pais. 


Tur persona cu ta biba 1 айа of mas na Aruba of tin e intencion 
di keda biba na Aruba pa 1 afia of mas lo wordo conta. Esaki 
ta conta pa tur hende sin tene cuenta nan estado legal. Esnan 
cu na momento di saca e potret ta den exterior pa motivo di 
vacacion of medico, tambe mester wordo conta. 


Tur persona cu ta forma parti di nos comunidad, incluyendo 
esnan cu ta biba den institucionnan manera por ehempel 
casnan di cuido pa nos grandinan, como tambe esnan cu ta 
den KIA y esnan cu no tin lugar di biba, lo wordo conta. 


Tur habitante di nos pais ta haya e chens di wordo inclui den 
e potret aki y pa asina por contribui na e bienestar di nos pais, 
BO PAIS. 


Pasobra Aruba ta conta riba BO! 








66 


Haci bon, no 


semper ba facil, 
pero e ba 
bale la pena" 


po 























ARUBA TA CONTA RIBA BO! 

BUKI BALUARTE - 


HUBERT О. ВОО! 


“E FLAMINGO ARUBANO" 


Afia pasa a presenta e buki conmemorativo 'BaluArte' y pa 
lanta interes den comunidad pa cumpra e buki aki y tine como 
un bon recuerdo of regalo, Minister di Cultura semanalmente lo 
publica articulonan pa prensa di e diferente pioneronan cultural 
di nos país cu ta aparece den e publicacion. De e articulo di 
awe nos ta presenta un parti di nos baluarte Sr. Hubert O. "Lio" 
Booi d.f.m., kende a nace na Boneiro dia 25 di juli 1919, pero 
a haci Aruba su pais desde e edad hoben di 18 afia, te pa bira 
un gran promotor di bida cultural y di Papiamento. 


Segun Hubert 'Lio' Booi, no ta nos curpa so mester di alimento! 
Como ser humano, nos ‘spirito’ tambe mester di alimento y 
energia! Mesterfortifica nos mes cu conocemento specialmente 
di expresion y manifestacion cultural. Nos mester sigui cultiva 
nos mes pa hunto nos forma un pueblo culto, demostrando 
carifio, aprecio, amor y respet pa otro. 


Despues di a traha na un banco como tenedor di buki 
(boekhouder), Lio a bira hefe suplente di Oficina di Turismo 
y di Arubaanse Voorlichtingsdienst (AVD). Na айа 1963 el a 
bira hefe di Oficina di Cultura y Educacion y for di 1978 te su 
pensioen na 1980 el a traha como hefe di Instituto di Cultura. 
E tabata entre otro cofundado di Arubaanse Kunstkring y 
miembro di Sociedad Bolivariana. Tambe Lio tabata hunga 
comedia y skirbi obra teatral, poesia y storia. Su creatividad 
den arte semper a keda resalta, mirando su talento como 
pintor autodidactico. Un talento cu e no a wanta pa su mes, 
pero a comparti cu diferente alumno den su lesnan di pintura. 
Como cosmopolito y bon conocedo autodidactico di idioma, 
entre otro di e idioma Ruso, semper el a keda cu hopi atencion 
pa e cultura Arubano y amor pa Papiamento. 


Algun di su obranan literario ta 'E Perla di Caribe', un obra 
teatral musical di 1955, “Golgotha', un drama religioso skirbi 
na 1967, e antologia di poesia y prosa 'Muchila' cu a keda 
publica na 1969 y tambe su otro obra musical, skirbi den e 
mesun айа ey cu ta 'Amor di Kibaima'. Den diferente antologia 
tin obra di Hubert Booi: 'Di Nos' di Pierre Lauffer (1971), 
‘Cosecha Arubano' (1983), Пе Navelstreng van Mijn Taal di 
Anton Claassen (1992), “Ра Saka Kara’ (1998) y den ‘Isla di Mi’ 
di Frank Williams (2000). 


Lio a ricibi diferente reconocimento pa su contribucion 
cultural valioso, manera e premio ‘Cadushi di Cristal’ (1999). 
Na afia 2003 Instituto di Cultura Aruba a nombra e patio di 
Instituto di Cultura ‘Plaza Hubert O. ‘Lio’ Booi' como aprecio 
y reconocimento pa su trabou amplio riba tereno cultural. 
Como ex-hefe di Instituto di Cultura, Hubert Booi ta di opinion 
cu mester tin suficiente personal y fondo disponibel pa por 
ehecuta diferente plan. 








Lio a toca piano, compone y pinta te na final. El a fayece dia 
20 di december 2014. El a laga un legado grandi atras como 
poeta, pintor, escritor y musico. 


Tur esnan interesa den e buki BaluArte por tuma contacto cu 
oficina di UNOCA na telefoon 5820108 of 5835681 durante 
orarionan di oficina entre 8'or di mainta y 4'or di atardi of por 
manda un email na unoca@setamet.aw pa tur informacion. E 
prijs di e buki ta 55 florin. Pronto lo tin mas luga caminda e buki 
BaluArte ta disponibel. 

Un di e proyectonan grandi di Sociaal Crisis Plan ta e Family 
Justice Center cu ta basa ariba e metodonan internacional 
centralisa pa atende cu casonan di delito contra menor. 


E concepto cu ta preparando pa wordo ehecuta na Aruba ta 
basa ariba e punto di salida pa trece tur servicio, relaciona 
cu delito contra menor, bou di un solo dak, caminda e victima 
por haya ayudo un solo caminda y no mester conta su storia 
diferente biaha na autoridad. A orienta y bishita ariba diferente 
‘best practises' na Europa y Merca, manera Family Justice 
Center, Child Advocacy Center, FIER Friesland y Barnahus. Tur 
tin un aspecto comun: nan ta pone servicio medico, forensico, 








hudicial y social bou di un dak. Esaki ta netamente locual cu ta 
preparando pe cu e Family Justice Center pa Aruba. 


Representantenan di European Family Justice Center 
Alliance y FIER Friesland a bishita Aruba den comienso di 
afia y actualmente ta trahando hunto cu Sociaal Crisis Plan 
pa desaroya e concepto aki pa por wordo implementa na 
Aruba. Durante nan bishita den luna di februari 2020 a duna 
un presentacion amplio na henter sector social y tambe na 
Ministernan concerni y Parlamento di Aruba. 


E proceso di implementacion di e concepto Family Justice 
Center ta parti den dos fase. Den e prome fase lo enfoca ariba 
е ayudo na menornan di edad cu a bira victima di abuso sexual 
y abuso fisico. E meta ta pa mehora e proceso di investigacion 
medico, forensico, hudicial y tambe e ayudo social/mental 
necesario. Lo cuminsa pronto cu e negociacionnan cu tur 
instancia pa trece e servicionan mas hopi posibel den un solo 
edificio. 


Den e di dos fase lo enfoca tambe ariba victimanan adulto, 
entre otro aspectonan di violencia domestico. Tambe lo enfoca 
ariba casonan complica di abuso emocional y negligencia di 
mucha. Den tur dos fase lo por conta ariba sosten di European 
Family Justice Center Alliance y FIER Friesland. 


E exito di e proyecto importante aki lo depende di e colaboracion 
y aporte di cada instancia y consequentemente tur Ministerionan 
relevante. E centro nobo aki no ta un organisacion nobo, pero 
e lo ta un establecimiento nobo na unda tur instancia ta bin 
hunto pa duna un servicio central na e cliente. 


Pa mas informacion tocante proyectonan di Sociaal Crisis 
Plan por tuma contacto cu 528-1100 1 528-1189 of por manda 
nos un mensahe riba nos Facebook page @scparuba. Pa 
documentonan di Sociaal Crisis Plan, por manda nos un email 
na info@scparuba.com. 

Minister Andin Bikker: 
| Y TA UNIT 









Aruba a cuminsa cu e curso di Academia di Ley cu ta bay 
amplia e capacidad pa traha y cambia ley. Minister di Husticia 
mr. Andin Bikker ta hopi contento cu pa despues di basta tempo 
cue la traha pa bin cu e Academia di Ley, awe e ta un realidad. 
Practicamente tur area di sociedad ta reglamenta door di ley, 
sea ta Aruba su constitucion, ordenansa of decretonan. 


Ademas tur plan di gobernacion ta encera introduccion di 
leynan nobo of cambio di leynan existente. Leynan den cierto 
forma ta un refleho di loke ta biba den sociedad y ta wordo 
cambia y adapta constantemente. P'esey por bisa cu ta 
considera ley como e software di un pais. Pa por concipia ley 
ta rekeri un experticio adicional como hurista y actualmente tin 
un scarsedad di experto riba e tereno aki. 


Pa logra esaki Ministerio di Husticia conhuntamente cu 
coleganan di Gabinete Wever Croes a pone for di 2018 como 
prioridad di gobernacion pa crea un Academia di Ley pa asina 
por train huristanan pa nan por tin e experticio di traha ley. Cu 
Institucion di Caribbean Center for Legislation y Universidad 
di Corsou a presenta e oportunidad pa abase di cooperacion 
hunto cu Universidad di Aruba y Ministerio di Ensejansa institui 
e Aruba Desk di Caribbean Center for Legislation. 


Cu tur e cooperacionnan aki e sonjo di Minister Bikker pa 
institui un Academia di Ley a bira un realidad. Actualmente na 
Aruba tin 20 hurista cu lo sigui entrante September e curso y 
tin e oportunidad pa gradua como hurista legislativo. Cu esaki 
ta nifica un aumento di 100% di capacidad legislativo di pais 
Aruba. Minister Bikker a desea tur cursista hopi exito cu e 
estudio pasobra nan ta bezig ta scirbi historia y pronto Aruba 
su ley. 

REGISTRACION PA VUELONAN HUMANITARIO 
DI E PROGRAMA DI ASISTENCIA REGRESO 
BOLUNTARIO TA SIGUI 


Durante di e ultimo lunanan gobierno di Aruba conhuntamente 
cu embahada di Hulandes na Venezuela y consulado di 
Venezuela na Aruba tabata traha duro riba intervencionnan 
diplomatico. 

Cu esfuersonan mutuo di parti di autoridadnan Venezolano 
como tambe autoridadnan na Aruba a logra realiza e prome 
vuelo humanitario di Regreso Boluntario pa Venezuela siman 
pasa. 


ASISTENCIA 

E asistencia cu pais Aruba ta brinda desde comienso di e 
programa Regreso Boluntario ta entre otro di duna informacion, 
haci registracion y inventarisacion di cuanto persona tin 
interesa den e programa y pa cua parti di mundo, mediacion 
cu e pais di origen y e asistencia logistico cu ta encera entre 
otro regel e aerolinea (cuanto vuelo, cuanto persona pa vuelo). 
Regreso Boluntario ta un programa di asistencia special pa 
esnan cu ta na Aruba y kier regresa nan pais di origen. 


REGISTRACION REGRESO BOLUNTARIO 

Interesadonan por inscribi via di e formulario online door di 
acudi na e website di DIMAS www.dimasaruba.aw y klik riba 
Regreso Voluntario / Vrijwillige Terugkeer / Voluntary Return. 
Ta importante pa yena tur e veldnan den e formulario cu 
informacion correcto. Esnan cu a inscribi caba no ta necesario 
pa bolbe yena e formulario un biaha mas. E registracion ta 
solamente pa personanan cu ta na Aruba cu un status legal of 
cu un status irregular of cu a keda pega na Aruba na momento 
cu e pandemia a yega y cu ta desea di regresa bek nan pais 
di origen. 








CONTACTO 
E ta importante pa e persona interesa den repatriacion ta 
pendiente di su telefon y di su emailadres personal como cu 
esakinan ta e forma con DIMAS lo comunica cu nan pa cualkier 
informacion. 


COVID TEST 
Personanan cu ta aborda e vuelonan di repatriacion por ser 
pidi pa haci e PCR test cu 2 dia di anticipacion. 


REGRESO ARUBA 

Residentenan di Aruba pega den exterior cu ta desea di wordo 
considera pa un vuelo humanitario por inscribi unicamente via 
di e emailadres regresoaruba@crisis.aw y lo mester manda 
un copia di paspoort y permiso valido, hunto cu nan adres den 
exterior, adres di residencia na Aruba, telefon di contacto den 
exterior y di Aruba. Vuelonan di Regreso Aruba no ta wordo 
maneha door di DIMAS. 


REGISTRA PA SIGUIENTE VUELO DI 
BOLUNTARIO FOR DI ARUBA PA EXTERIOR 
Interesadonan por sigui registra via di e formulario online pa 
vuelonan humanitario cu ta sali for di Aruba. Na momento 
cu DIMAS tin informacion concreto lo sigui comunica cu e 
personanancu aregistra via di nan emailadres personal. Pa mas 
informacion of pa inscribi pa e programa di repatriacion asisti 
di Regreso Boluntario for di Aruba por tuma contacto cu telefon 
522-1500 of bishita e website di DIMAS www.dimasaruba.aw 
y klik riba e tab di Vrijwillige Terugkeer / Regreso Voluntario / 
Voluntary Return. 


REGRESO 

Departamento di Salud Publico: 
UPDATE 15 SEPTE 


Segun resumen di awe por tuma nota cu 44 persona mas a recupera, tin 92 caso nobo di Covid-19 cu a wordo registra 





di cual 3 ta no-residente, total di activonan awo ta 1520, total di testnan haci ayera ta 366, di cual 239 test a wordo 
haci na laboratorio di hospital y e total di caso di fayecimento relata na Covid-19 a subi na 22. 
Forsa na famia di e fayecidonan. 


Hospital ta informa cu tin un total di 35 persona interna di cual 11 ta den cuido intensivo y 24 ta isola riba piso 


general. 


















UPDATE 


CORONAVIRUS 
5-9-2020 COVID-19 





ШШШ o NEEDED NO RESIDENTE 
3 


CASONAN NOBO 92 89 


ACTIVO 1520 1513 7 
RECUPERA 1610 1577 33 
POSITIVO 3152 3112 40 
NETTES 23247 a " 

GETEST 26399 - - 

Gece 11951 - - 

MORTO 22 22 0 





DVG Gobierno 29. ruba “Tha 

AFSPRAAK TEST CENTER HOH? 


« >> 


| | NA Ё 
H рр CU 


Yega bo cita na e ora stipula, Download e Health app Bisti mask ta 
no prome ni despues regi: obligatorio 

OPENBAAR 
MINISTERIE 
ARUBA 


14 SEPTEMBER 2020 


Algemene Regeling Bestrijding COVID-19 V D.D. 31 maart 2020 
Ministeriéle Regeling (MR) AB 2020, NO 46 
Deze transactielijst geldt tot nader order 

Overtreding van de richtlijnen voor hygiëne en sociale 

afstand door diensten, instellingen en bedrijven die |Transactie 

essentiéle diensten of processen verrichten. 

Art. 2 

* Kleine bedrijven 

* Grote bedrijven 


Overtreding avondklok. 

Art. 5 

* Bij recidive 

Dagvaarden bij de derde overtreding 


Het verbod om voor het publiek bepaalde bedrijven en 
ondernemingen open te houden. 


Art. 6 

* Kleine bedrijven van 1 tot 5 werknemers 

* Middelgrote bedrijven van 6 tot 25 werknemers 
* Grote bedrijven van 26 > werknemers 

Bij recidive geldboete vermeerderen met 20%. 


Overtreding samenscholingsverbod. Transactie 


Transactie 

